Oekraïne: Tot 60 dalk dood ná lugaanval op skool | Maroela Media
Oekraïne: Tot 60 dalk dood ná lugaanval op skool
Argieffoto (Foto: Frauke Riether/Pixabay)
Sestig mense wat in 'n skool in die ooste van Oekraïne skuiling gesoek het, is vermoedelik dood ná 'n lugaanval, het die Lugansk-streekgoewerneur Sondag gesê.
"Bilohorivka (die dorpie) is Saterdag deur 'n lugaanval getref," het Sergii Gaidai gesê. "Die bomme het op die skool geval en die gebou is ongelukkig heeltemal verwoes. Daar was altesaam 90 mense, waarvan 27 gered is," het hy op Telegram gesê. "Sestig mense wat in die skool was, is waarskynlik dood."
Reddingswerkers kon nie oornag werk nie uit vrees vir nog lugaanvalle. Hulle het Sondag hul werk hervat.
Daar word ook gesoek na oorlewendes in die nabygeleë dorp Shepilivka ná 'n lugaanval 'n huis getref het waar 11 mense in die kelder geskuil het.
Onseker toekoms vir Noord-Ierland ná Sinn Fein-oorwinning
Friends-akteur Mike Hagerty oorlede
Orraait MM, ek sal maar weer probeer. Menseslagting is 'n onvermydelike deel van oorlog. Dit is iets wat ons nie wil beleef nie maar die moontlikheid hier is nie uitgesluit nie. Met 'n werkloosheidsyfer van meer as 40% en haatspraak en opstoking deur sekere faksies in ons land kan dinge maklik hand uitruk. Ons het verlede jaar gesien waartoe die massas in staat is. Ek glo dit was maar net die begin. Hef aan lê nog voor.